Nem indul az elnökválasztáson Bolívia ideiglenes államfõje
Nem indul jelöltként az elnökválasztáson Jeanine Ánez, Bolívia ideiglenes államfõje - közölte csütörtökön az El Deber címû helyi lap az elnöki hivatal vezetõjére hivatkozva.
A tájékoztatásból kiderült, hogy az átmeneti kormány nem fog támogatni egyetlenegy jelöltet sem, a választásokat követõen pedig távozik a hatalomból.

Bolíviában az október 20-án tartott elnökválasztás elsõ fordulója után a baloldali jelölt, Evo Morales, a latin-amerikai ország elõzõ elnöke bejelentette, hogy megszerezte az újraválasztásához szükséges abszolút többséget, nincs is szükség második fordulóra. A dél-amerikai országban halálos áldozatokat is követelõ tömegtüntetések kezdõdtek. Legfõbb vetélytársa a választásokon, Carlos Mesa, a legnagyobb ellenzéki párt vezetõje bejelentette, hogy nem ismeri el Moralest gyõztesnek.

A csalás gyanúja miatt Morales, aki 2006 óta állt az ország élén, kénytelen volt lemondani, és elmenekült az országból.

Miután a parlament mindkét háza határozatképtelenné vált ahhoz, hogy kijelölje Morales ideiglenes utódát, Jeanine Ánez, a szenátus ellenzéki alelnöke az ország ideiglenes államfõjévé nyilvánította magát.

November végén a bolíviai parlament törvényt fogadott el arról, hogy törlik az október 20-i elnökválasztás eredményét és új elnökválasztásokat tartanak. Értesülések szerint erre március közepén kerülhet sor.
Bolívia Jeanine Ánez